钦定古今图书集成/理学汇编/学行典/第031卷 > 理数钤〈离集上〉 > 《禀赋美恶论》
## 钦定古今图书集成/理学汇编/学行典/第031卷 > 理数钤〈离集上〉 > 《禀赋美恶论》

朱子曰：“得五行之秀者为人。”只说五行而不言阴阳
者，盖做这人，须是五行方做得成。然阴阳便在五行
内，所以周子云：“五行一阴阳也。”舍五行无别讨阴阳
处。如甲乙木，丙丁火，春属木，夏属火，年月日时，无非
五行之气。甲丙属阳，乙丁属阴，只是二五之气。人之
生，适遇其气，有得其清者，有得其浊者，贵贱贤否皆
然，故有“参差不齐”如此。